  Виталий Пронин Шаерысьтымы журналистъёслэн 4-тӥ спартакиадазы ӝоген йылпумъяськоз. 9 амал пӧлысь кылемын на берпуметӥез - волейбол. "Удмурт дунне" газетлэн командаез басьтӥз 2-тӥ инты.Та вакытэ ёросъёсысь журналистъёс ас зонаосазы волейболэн шудо. Туннэ Дэри черкогуртын пумиськылӥзы шор ёросъёсысь но Ижысь журналистъёс. Вожвылъяськонэ 6 команда люкаськиз: Ижысь «Янарыш», «Известия Удмуртской Республики», «Удмурт дунне», Дэриысь «Пригородные вести» но Якшур-Бӧдьяысь «Рассвет» газетъёсын но Печатья на ивор вӧлмытонъя агентствоын ужасьёс. Азьвыл аръёсы сямен ик, ӟырдыт нюръяськон пуромиз шаерысьтымы 2 валтӥсь газетъёс куспын: «Удмурт дунне» но «Известия Удмуртской Республики». 2:1 лыдын вормизы ӟуч газетын ужасьёс. 2-тӥ но 3-тӥ интые потӥзы «Удмурт дунне» но «Пригородные вести» газетъёсын ужасьёс. Волейболъя шудонлэн финалэз ортчоз Можга ёросысь Бадӟым Уча гуртын. Отчы шудыны мынозы ас зонаосазы вормисе потэм командаос. 8 амалъя ӵошатсконэз лыдэ басьтоно ке, «Удмурт дунне» газетмылэн командаез 3 кужмоез пӧлын возиське. Валентина Емельянова Теги: удмуртдунне  